மை பென்குவின் ஃபிரன்டு

மை பென்குவின் ஃபிரன்டு (My Penguin Friend) என்ற திரைப்படம் 2024இல் வெளியான வாழ்க்கை வரலாற்றுத் திரைப்படமாகும். இது பிரேசில் நாட்டு மீனவரான யோவா பெரேரா டி சோசா, 'டின்டிம்' என்றழைக்கப்பட்ட ஒரு பென்குயினுக்கும் இடையிலான உண்மையான நட்பை அடிப்படையாகக் கொண்டு உருவாக்கப்பட்ட திரைப்படமாகும்.இப்படம் முதன்முதலில் பிரான்சில் ஆகத்து 7, 2024 அன்று வெளியிடப்பட்டது. மேலும், அமெரிக்காவில் ஆகத்து 16, 2024 அன்று வெளியிடப்பட்டது. இந்தத் திரைப்படம் விமர்சகர்களிடமிருந்து பெரும்பாலும் நேர்மறையான கருத்துரைகளைப் பெற்றது.

 படக்கரு 
ஒரு பெரும் கடல் புயலில் தன் மகனை இழந்த மீனவர் யோசுவா, மிகுந்த சோகத்தில் ஆழ்ந்திருக்கிறார். ஒருநாள் கடற்கரையில் எண்ணெய் கசிவில் சிக்கி உயிருக்குப் போராடிக்கொண்டிருந்த ஒரு மெகல்லானிக் பென்குயினை அவர் காண்கிறார். அதைக் காப்பாற்றி வீட்டிற்கு அழைத்து வந்து, சுத்தப்படுத்தி உணவு கொடுத்துப் பராமரிக்கிறார். அந்தப் பென்குயின் குணமடைந்த பிறகு கடலுக்குத் திரும்பினாலும், ஒவ்வொரு ஆண்டும் சுமார் 5,000 மைல்கள் பயணம் செய்து மீண்டும் யோவாவைச் சந்திக்க வருகிறது. இந்த அபூர்வ உறவு யோவாவின் குடும்பத்திலும் உள்ளூர் மக்களிடையேயும் பெரிய மாற்றத்தை ஏற்படுத்துகிறது.

 முதன்மை நடிகர்கள் 
இந்தத் திரைப்படத்தில் ஜோவா கதாபாத்திரத்தில் பிரபல நடிகர் இயேன் ரெனோ (Jean Reno) நடித்துள்ளார். அவரது மனைவி மரியாவாக அட்ரியானா பார்சா நடித்துள்ளார். டேவிட் சூர்மேன் இயக்கிய இந்தப் படம், பிரேசில், அர்கெந்தீனாவின் கடற்கரைப் பகுதிகளில் படமாக்கப்பட்டது. டின்டிம் கதாபாத்திரத்தில் நடிக்கப் பத்து உண்மையான பென்குயின்கள் பயன்படுத்தப்பட்டன என்பது குறிப்பிடத்தக்கது.

 மேற்கோள்கள் 

பகுப்பு:2024 திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள் - அமெரிக்கா
பகுப்பு:பறவைகளைப் பற்றியத் திரைப்படங்கள்